શાસ્ત્રીજી મહારાજની ઉંમર હવે કાયાને વધુ સાથ આપી શકે તેમ ન હતી એટલે તેઓ સાળંગપુર ખાતે જ વિશ્રામ કરતા હતા. યોગીજી મહારાજ સાથે રહીને પ્રમુખસ્વામી વધુ ને વધુ સમાજનું હિત કેમ કરી શકાય તે શીખતા અને તેમની સાથે વિચરણ કરતા. હજી તો સંસ્થાનું સુકાન સંભાળ્યાને એક વર્ષમાં ૧૧ દિવસ બાકી હતા ત્યારે ગુરુવર્ય શાસ્ત્રી મહારાજે સાળંગપુર ખાતે અંતિમ શ્વાસ લીધા. આ આઘાત બહુ વસમો હતો પણ જેઓ ધર્મને ઘોળીને પી ગયા હોય તેમને ખ્યાલ જ હોય છે કે દેહરૂપી ખોળિયંુ એક દિવસ પંચમહાભૂતમાં વિલીન થવાનું જ છે. શાસ્ત્રીજી મહારાજના અક્ષરવાસ પછી તેમને યોગીજી મહારાજની સંપૂર્ણ નિશ્રા મળી.